CELEX: 32005R1275
Language: lt
Date: 2005-07-26 00:00:00
Title: 2005 m. liepos 26 d. Tarybos reglamentas (EB) Nr. 1275/2005, iš dalies keičiantis Reglamentą (EB) Nr. 2268/2004, įvedantį galutinį antidempingo muitą volframo karbido ir lydytojo volframo karbido, kurių kilmės šalis yra Kinijos Liaudies Respublika, importui

3.8.2005   
            
            
               LT
            
            
               Europos Sąjungos oficialusis leidinys
            
            
               L 202/1
            
         
      TARYBOS REGLAMENTAS (EB) Nr. 1275/2005
   2005 m. liepos 26 d.
   iš dalies keičiantis Reglamentą (EB) Nr. 2268/2004, įvedantį galutinį antidempingo muitą volframo karbido ir lydytojo volframo karbido, kurių kilmės šalis yra Kinijos Liaudies Respublika, importui
   EUROPOS SĄJUNGOS TARYBA,
   atsižvelgdama į Europos Bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos Bendrijos narėmis nesančių valstybių (1) (toliau – pagrindinis reglamentas), ypač į jo 11 straipsnio 3 dalį,
   atsižvelgdama į Komisijos pasiūlymą, pateiktą pasitarus su Patariamuoju komitetu,
   kadangi:
   A.   GALIOJANČIOS PRIEMONĖS
   
               (1)
            
            
               Tarybos reglamentu (EB) Nr. 771/98 (2) įvestas galutinis 33 % antidempingo muitas Kinijos Liaudies Respublikos (KLR) kilmės volframo karbido ir lydytojo volframo karbido importui. Po priemonių galiojimo termino peržiūros muitas buvo pakartotinai įvestas Tarybos reglamentu (EB) Nr. 2268/2004 (3).
            
         B.   DABARTINIS TYRIMAS
   
               (2)
            
            
               Kol vyko pirmiau minėta priemonių galiojimo termino peržiūra, pagal pagrindinio reglamento 11 straipsnio 3 dalį Komisija gavo prašymą atlikti tarpinę peržiūrą. Prašymą trijų gamintojų, kartu atstovaujančių didžiajai daliai (daugiau nei 80 %) Bendrijos volframo karbido ir lydytojo volframo karbido gamybos apimčių, vardu pateikė Europos metalų asociacija (Eurometaux) (toliau – pareiškėjas). Pareiškėjas teigė, kad rinkoje atsirado naujas produktas, patenkantis į volframo karbidui ir lydytajam volframo karbidui taikomų priemonių aprėptį. Pareiškėjas tvirtino, kad naujo produkto pagrindinės fizinės ir cheminės savybės bei galutinis panaudojimas yra toks pat, kaip ir produkto, kuriam taikomos galiojančios priemonės. Tokiomis aplinkybėmis pareiškėjas tvirtino, kad produktas, kuriam taikomos galiojančios priemonės, ir naujas produktas turėtų būti laikomas tuo pačiu produktu, be to, galiojančios priemonės turėtų taip pat būti taikomos naujo produkto importui.
            
         
               (3)
            
            
               Po pasitarimo su Patariamuoju komitetu nustačiusi, kad buvo pakankamai įrodymų dalinei tarpinei peržiūrai inicijuoti, 2004 m. kovo 31 d. Komisija inicijavo tyrimą pagal pagrindinio reglamento (4) 11 straipsnio 3 dalį. Tyrimo apimtis apsiribojo produkto, kuriam taikomos galiojančios priemonės, apibrėžimu siekiant įvertinti poreikį iš dalies keisti galiojančių priemonių aprėptį.
            
         
               (4)
            
            
               Tiriamasis laikotarpis (TL) apėmė laikotarpį nuo 2003 m. sausio 1 d. iki 2003 m. gruodžio 31 d.
            
         
               (5)
            
            
               Komisija informavo prašymą pateikusius Bendrijos gamintojus, visus žinomus Bendrijos importuotojus, visus žinomus Bendrijos vartotojus ir visus žinomus KLR eksportuotojus apie peržiūros inicijavimą.
            
         
               (6)
            
            
               Komisija paprašė visų pirmiau minėtų šalių ir visų kitų šalių, kurios apie save pranešė per pranešime apie tyrimo inicijavimą nustatytą laikotarpį, pateikti informaciją. Komisija taip pat sudarė galimybę suinteresuotosioms šalims raštu pateikti savo nuomonę ir prašyti, kad jos būtų išklausytos.
            
         
               (7)
            
            
               Iš importuotojų, prekybininkų ir eksportuotojų nebuvo gauti jokie atsakymai į klausimyną. Tačiau penki pagrindiniai volframo karbido ir lydytojo volframo karbido eksportuotojai pateikė rašytinius komentarus.
            
         
               (8)
            
            
               Šios trys Bendrijos pramonės įmonės pateikė atsakymus į Komisijos atsiųstą klausimyną:
               
                           —
                        
                        
                           H.C. Starck GmbH, Vokietija,
                        
                     
                           —
                        
                        
                           Wolfram Bergbau– und Hütten–GmbH, Austrija,
                        
                     
                           —
                        
                        
                           Eurotungstène Poudres S.A. Prancūzija.
                        
                     
         
               (9)
            
            
               Šie septyni ES vartotojai taip pat pateikė atsakymus į klausimyną:
               
                           —
                        
                        
                           Boart Longyear, GmbH & Co KG, Vokietija,
                        
                     
                           —
                        
                        
                           Ceratizit S.à.r.l., Liuksemburgas,
                        
                     
                           —
                        
                        
                           Ceratizit GmbH, Vokietija,
                        
                     
                           —
                        
                        
                           F.I.L.M.S. s.p.a., Italija,
                        
                     
                           —
                        
                        
                           MISCELE s.r.l. Italija,
                        
                     
                           —
                        
                        
                           Harditalia s.r.l., Italija,
                        
                     
                           —
                        
                        
                           TRIBO Hartmetall GmbH, Vokietija.
                        
                     
         C.   APTARIAMAS PRODUKTAS
   
               (10)
            
            
               Galiojančias priemones nustatančiame reglamente nurodyta aptariamas produktas yra KLR kilmės volframo karbidas ir lydytojo volframo karbidas, klasifikuojami KN kodu 2849 90 30. Abu produktai yra anglies ir volframo junginiai, gaunami kaitinimo būdu (įanglinimo – pirmuoju atveju, lydymo – antruoju). Abu produktai yra tarpiniai produktai, naudojami kaip žaliava kietlydinių detalėms, pvz., cementuoto karbido pjovimo įrankiams ir dilimui ypač atsparioms detalėms, dilimui atsparioms dangoms, naftos gręžinių grąžtams ir kasybos įrankiams, be to, metalų tempimo ir kalimo štampams bei matricoms gaminti.
            
         D.   TYRIMO REZULTATAI
   1.   Įžanginė pastaba
   
               (11)
            
            
               Rašytiniuose komentaruose eksportuotojai tvirtino, kad šio tyrimo inicijavimas buvo „teisiškai nesuderintas“, ir todėl jie neatsakė į Komisijos atsiųstą klausimyną. Jų nuomone, įtarimas dėl rinkoje atsiradusio naujo produkto negali būti nagrinėjamas peržiūroje, kuri yra apribojama aptariamo produkto aprėpties tyrimu pagal pagrindinio reglamento 11 straipsnio 3 dalį, nes tam reikia atlikti išsamų antidempingo tyrimą pagal pagrindinio reglamento 5 straipsnį. Tačiau dabartinės peržiūros pagrindinis tikslas yra įvertinti, ar naujas produktas ir produktas, kuriam taikomos esamos priemonės, turi būti laikomos aptariamu produktu, t. y. ar abu šie produktai pasižymi tomis pačiomis savybėmis ir galutiniu panaudojimu, ir dėl to gali būti laikomos tuo pačiu produktu. Šį įvertinimą galima padaryti tik atliekant esamų priemonių taikymo aptariamo produkto importui peržiūrą. Tyrimą pagal pagrindinio reglamento 5 straipsnį galima būtų numatyti tik skirtingam produktui. Todėl eksportuotojų pateiktas reikalavimas yra negaliojantis ir turi būti atmestas. Reikia pažymėti, kad dėl atitinkamų eksportuotojų nebendradarbiavimo pritrūko tam tikros svarbios informacijos, ir todėl pagal pagrindinio reglamento 18 straipsnį buvo remiamasi turimais faktais.
            
         2.   Naujas produktas
   
               (12)
            
            
               Naują produktą didžia dalimi sudaro produktas, kuriam taikomos esamos priemonės, sumaišyta su nedideliu kiekiu kitų metalo miltelių (daugiausia kobalto, tačiau gali būti įmaišyta ir kitų metalų milteliai, pvz., nikelio ar chromo, bei kitos sudedamosios dalys, kurios, atsižvelgiant į būtinas konkrečias savybes, gali būti sumaišytos su aptariamu produktu). Naujas produktas šiuo metu klasifikuojama KN kodu 3824 30 00, subkategorijoje įvardinama kaip „neaglomeruoti metalų karbidai, tarpusavyje sumaišyti arba su metaliniais rišikliais“, kurią sudaro įvairūs skirtingų perdirbimo stadijų mišiniai. Kaip ir produktas, kuriam taikomos esamos priemonės (žr. 10 konstatuojamąją dalį), naujas produktas yra tarpinis produktas, naudojamas kaip žaliava sunkiųjų kietlydinių detalių gamyboje.
            
         3.   Produkto, kuriam yra taikomos esamos priemonės, palyginimas su nauju produktu
   
               (13)
            
            
               Siekiant įvertinti, ar naujas produktas turėtų būti laikomas aptariamu produktu ir todėl jam turėtų būti taikomos tos pačios priemonės, buvo nagrinėjama, ar naujas produktas ir produktas, kuriam taikomos esamos priemonės, pasižymi tomis pačiomis cheminėmis ir fizinėmis savybėmis bei galutiniu panaudojimu. Taip pat buvo nagrinėjama Bendrijos vartotojų nuomonė apie naująjį produktą.
            
         a)   Fizinės ir cheminės savybės
   
               (14)
            
            
               12 konstatuojamojoje dalyje nurodyta, kad naujas produktas yra tarpinis produktas, kurį sudaro produktas, kuriam taikomos esamos priemonės, tik sumaišyta su kitais metalo milteliais.
            
         
               (15)
            
            
               Tyrimas parodė, kad paprasčiausias produkto, kuriam taikomos esamos priemonės, sumaišymas su metalo milteliais nepakeičia produkto, kuriam taikomos esamos priemonės, savybių. Nors ir iš tiesų naujo produkto sudėtis šiek tiek skiriasi nuo produkto, kuriam taikomos esamos priemonės, nes įdedamas nedidelis kiekis kobalto, tačiau buvo nustatyta, kad abu produktai pasižymi vienodomis fizinėmis ir cheminėmis savybėmis, jos perdirbamos vienodais etapais, ir galutinis panaudojimas yra toks pats. Tik vėlesniuose perdirbimo etapuose (žr. taip pat 18 konstatuojamąją dalį), pavyzdžiui, kobaltas naudojamas kaip rišiklis, t. y. siekiant užtikrinti atsargiai sumaišytų įdėtų sudėtinių dalių sukibimą. Tik šiame etape išgaunamos naujos fizinės ir cheminės savybės (žr. taip pat 24 konstatuojamąją dalį). Taip pat buvo nustatyta, kad, kaip ir dedant kobaltą, paprasčiausiai įdėjus kitų medžiagų, pavyzdžiui, nikelio, chromo ir (arba) kitų sudedamųjų dalių, jos pačios nepakeičia produkto, kuriai yra taikomos esamos priemonės, savybių. Kitų medžiagų įdėjimas malimo etape priklauso nuo būtinų konkrečių savybių (žr. 18 konstatuojamąją dalį).
            
         
               (16)
            
            
               Be to, buvo nustatyta, kad nė vienas Bendrijos gamintojas negamina naujo produkto.
            
         
               (17)
            
            
               Todėl nėra esminio fizinio ar cheminio skirtumo tarp naujo produkto ir produkto, kuriam yra taikomos esamos priemonės.
            
         b)   Galutinis panaudojimas
   
               (18)
            
            
               Produktas, kuriam yra taikomos esamos priemonės, ir naujas produktas patenka į tą patį volframo gamybos grandinės etapą. Kaip ir produktą, kuriam yra taikomos esamos priemonės, naują produktą reikia labai atsargiai susmulkinti (kartu su kitais metalų ar karbidų priedais ar organiniais rišikliais) ir granuliuoti vakuuminiu arba purškiamojo džiovinimo būdu (homogeninių dalelių formavimas) iki kol jos taps „presavimui paruoštais“ milteliais. Presavimui paruošti milteliai yra kietlydinių detalių gamybos pradžia (galutinis produktas gaunamas presuojant ir sukepinant, t. y. formavimas aukštoje temperatūroje), kai pridedami metalo milteliai pagaliau tampa aktyviąja rišiklio matrica. Produktas, kuriam taikomos esamos priemonės, ir naujasis produktas panašaus proceso metu turi būti perdirbti į presavimui paruoštus miltelius. Presavimui paruošti milteliai turi atitikti labai konkrečius užsakovų, t. y. kasybos, metalo kalybos ir dangų pramonės įmonių, sudėties reikalavimus.
            
         
               (19)
            
            
               Remiantis pirmiau pateiktais argumentais, galima teigti, kad produktas, kuriam taikomos esamos priemonės, ir naujasis produktas išimtinai patenka į tą patį gamybos grandinės etapą, o paprasčiausiai įdėtas nedidelis kiekis kobalto ar kitos 15 konstatuojamojoje dalyje minimos medžiagos nepakeis produkto, kuriai taikomos esamos priemonės, savybių. Abu produktai skirti tam pačiam galutiniam panaudojimui, t. y. jie turi būti toliau perdirbami.
            
         c)   Vartotojų nuomonė
   
               (20)
            
            
               Aptariamo produkto vartotojai yra didžia dalimi smulkūs įvairių kietlydinių detalių gamintojai. Tik keli bendradarbiavę vartotojai patvirtino pirmiau išdėstytus rezultatus, t. y. kad šis produktas, kuriam taikomos esamos priemonės, ir naujasis produktas yra perdirbami ES rinkoje.
            
         
               (21)
            
            
               Tyrimas taip pat parodė, kad naująjį produktą iš KLR importavo ribotas vartotojų, iš kurių tik vienas bendradarbiavo, skaičius. Bendradarbiavęs vartotojas teigė, kad naujasis produktas buvo naudojamas tokiems patiems tikslams kaip ir produktas, kuriam taikomos esamos priemonės.
            
         
               (22)
            
            
               Atsižvelgiant į tai, kad iš KLR importuojamas naujasis produktas yra naudojamas tokiems patiems tikslams kaip ir produktas, kuriam taikomos esamos priemonės, galima manyti, kad vartotojai nemato šių dviejų produktų skirtumų.
            
         d)   Skirtumas tarp naujojo produkto ir kitų pagal KN kodą 3824 30 00 klasifikuojamų produktų
   
               (23)
            
            
               Naujasis produktas klasifikuojamas pagal tą patį KN kodą kaip presavimui paruošti milteliai, t. y. KN kodą 3824 30 00, t. y. toliau perdirbama produktas.
            
         
               (24)
            
            
               Siekiant atskirti naująjį produktą nuo presavimui paruoštų miltelių, klasifikuojamų KN kodu 3824 30 00, galima būtų taikyti šiuos kriterijus: makroskopinis aspektas, dalelių dydis ir cheminė sudėtis bei birumo savybės. Makroskopiniu požiūriu yra aiškus regimas skirtumas. Naujojo produkto dalelių akimi neįmanoma pamatyti, o presavimui paruoštų miltelių dalelės yra matomos. Cheminę kiekvienos presavimui paruoštų miltelių dalelės sudėtį, priešingai nei naujojo produkto dalelių, sudaro tiksliai nustatyta vienoda visų cheminių sudedamųjų dalių dispersija. Be to, naujojo produkto dalelių forma yra netaisyklinga, o kitų mišinių dalelių forma yra rutulio pavidalo. Pagaliau naujojo produkto birumo savybės yra nepakankamos, o presavimui paruošti milteliai byra laisvai, ir jų sudėtis yra homogeninė. Birumo trūkumą galima išmatuoti ir nustatyti kalibruotu piltuvėliu, pvz. HALL debitmačiu pagal ISO standartą 4490.
            
         e)   Išvada
   
               (25)
            
            
               Tyrimas parodė, kad tariamas naujasis produktas yra iš esmės tas pats produktas, kuriam taikomos esamos priemonės. 15 konstatuojamojoje dalyje aprašyti pridedami metalo milteliai nepakeičia produkto savybių ar panaudojimo.
            
         
               (26)
            
            
               Remiantis šiais rezultatais, ypač tuo, kad abu produktai pasižymi ta pačia fizine ir chemine sudėtimi, ir kad vartotojai vienodai vertina abiejų produktų panaudojimą, manoma, kad produktas, kuriam taikomos esamos priemonės, ir naujasis produktas yra vienas ir tas pats produktas, t. y. „panašus produktas“ pagal pagrindinio reglamento 1 straipsnio 4 dalį.
            
         E.   PRIEMONĖS
   
               (27)
            
            
               Atsižvelgiant į pirmiau nurodytas išvadas, manoma, kad reikia paaiškinti, jog aptariamam produktui taikomos esamos antidempingo priemonės taip pat būtų taikomos ir naujam produktui, šiuo metu importuojamam KN kodu ex 3824 30 00,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2268/2004 1 straipsnio 1 dalis pakeičiama taip:
   
      „1.   Nustatomas galutinis antidempingo muitas Kinijos Liaudies Respublikos kilmės volframo karbido, volframo karbido sumaišyto su metalo milteliais ir lydytojo volframo karbido, klasifikuojamų KN kodais 2849 90 30 ir ex 3824 30 00 (5) (TARIC kodas 3824300010), importui.
   
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. liepos 26 d.
      
         
            Tarybos vardu
         
         
            Pirmininkas
         
         J. STRAW
         
      
   
   
      (1)  OL L 56, 1996 3 6, p. 1. Reglamentas su paskutiniais pakeitimais, padarytais Tarybos reglamentu (EB) Nr. 461/2004 (OL L 77, 2004 3 13, p. 12).
   
      (2)  OL L 111, 1998 4 9, p. 1.
   
      (3)  OL L 395, 2004 12 31, p. 56.
   
      (4)  OL C 81, 2004 3 31, p. 8.
   
      (5)  Priešingai nei presavimui paruošti milteliai, kurie yra rutulio arba granulės pavidalo, vienarūšiai ir laisvai byrantys, dalelės yra netaisyklingos formos, be to, nėra laisvai byrančios. Birumo trūkumą galima išmatuoti ir nustatyti kalibruotu piltuvėliu, pvz., HALL debitmačiu pagal ISO standartą 4490.“.